Шляхов Дмитрий Юрьевич (15 февраль 1967 йыл — 3 ноябрь 2016 йыл) — спортсы. Парашют спорты буйынса Рәсәйҙең халыҡ‑ара класлы спорт мастеры (1993). Башҡортостан Республикаһының күренекле спортсыһы (2004). 1994 йылдан Рәсәй Хәрби‑һауа көстәре өсөн сығыш яһай .РСФСР‑ҙың (1991), Рәсәйҙең (1995, 2008), Рәсәй Хәрби‑һауа көстәренең (1999, 2004 — 2005) абсалют чемпионы, донъя (1995) һәм Бойондороҡһоҙ Дәүләттәр Берләшмәһе (БДБ) (1998, 2007) кубоктарын абсалют яулаусы. Билдәләнгән урынға аныҡ төшөү буйынса парашют менән яңғыҙ һикереүҙә һәм акробатикала РСФСР (1991) һәм Рәсәй (1993) чемпионы, Рәсәй чемпионаттарының көмөш (1995, 1997, 2001) һәм бронза (1993, 2008, 2015) призёры, БДБ кубоктарының күп тап­ҡыр көмөш һәм бронза призёры, билдәләнгән урынға аныҡ төшөү буйынсаса парашют менән төркөмләп һикереүҙә Европа (1995), СССР (1990—1991), СССР халыҡтары спартакиадаһы (1991) чемпионы, команда зачётында Европа (1995), СССР (1990—1991) һәм Рәсәй (2013) чемпионы. Билдәләнгән урынға аныҡ төшөү буйынсаса төркөмләп һикереүҙә (1996), команда зачётында (1996—1997) Рәсәй Ҡораллы көстәре чемпионы. СССР йыйылма командаһы ағзаһы (1989—1991).